У міжваеннай савецкай Беларусі выдавалася шмат газет. Амаль у кожным раёне было сваё невялічкае перыядычнае выданне. А памежныя з Польшчай тэрыторыі былі на асаблівым палажэнні. Там на савецкія газеты ўскладалася дадатковая роля ідэалагічнай зброі ў барацьбе супраць капіталістычнай прапаганды і распаўсюдзе інфармацыі пра поспехі і перамогі сацыялістычнага будаўніцтва. Асаблівае месца ў гэтым кантэксце займаюць газеты “На ахове граніцы”, “Камунар Заслаўшчыны” і “Калгаснік Заслаўшчыны”.